**Nacionālās trīspusējās sadarbības padomes**

**Konkurētspējas un ilgtspējas trīspusējās sadarbības apakšpadomes**

**sanāksmes**

**PROTOKOLS**

|  |  |  |  |
| --- | --- | --- | --- |
|

|  |  |  |
| --- | --- | --- |
| Rīgā, klātienē | **Nr. 12** | 2024. gada 3. jūlijā |

 |

SANĀKSMI VADA: **Viktors Valainis**, ekonomikas ministrs

**Edmunds Valantis**, Ekonomikas ministrijas (EM), valsts sekretārs

PIEDALĀS:

*No valsts puses:*

**Dace Zīle**, EM, Analītikas dienesta vadītāja

*No darba devēju puses:*

**Guntars Kokorevičs**,Latvijas Darba devēju konfederācija (LDDK) pārstāvis, AS “CleanR Grupa” padomes priekšsēdētājs

**Uldis Ameriks**, LDDK pārstāvis, SIA “Laflora” valdes priekšsēdētājs

**Artūrs Zeps**, LDDK pārstāvis, Rīgas Tehniskās universitātes Attīstības un finanšu prorektors

*No arodbiedrību puses:*

**Egīls Baldzēns**, Latvijas Brīvo arodbiedrību savienības (LBAS) priekšsēdētājs

**Anda Grīnfelde**, LBAS priekšsēdētāja vietniece

**Juris Kalniņš**, LBAS pārstāvis, Latvijas Sabiedrisko pakalpojumu un Transporta darbinieku arodbiedrības priekšsēdētājs

NEPIEDALĀS:

**J.Salmiņš, I.Vasaraudze, J.Paiders, I.Zvīdriņa, G.Ozols, J.Binde, E.Pīgoznis, U.Tatarčuks, U.Biķis, M.Muceniece, A.Dišlers, R.Pfeifere, K.Rapa.**

PĀRĒJIE DALĪBNIEKI:

**Aija Mazitāne**, EM Ministra biroja vadītāja

**Rolands Pētersons**, EM Ministra padomnieks komunikācijas jautājumos

**Dace Butāne**, EM Uzņēmējdarbības konkurētspējas departamenta direktore

**Jolanta Nalivaiko**, EM Uzņēmējdarbības konkurētspējas departamenta vecākā eksperte

**Evita Urpena**, EM Sabiedrisko attiecību nodaļas vadītāja

**Diāna Jakaite**, Labklājības ministrijas (LM) valsts sekretāra vietniece

**Kaspars Gorkšs**, LDDK ģenerāldirektors

**Pēteris Leiškalns**, LDDK pārstāvis

**Jānis Hermanis**, LDDK pārstāvis

**Gita Oškāja**, LBAS priekšsēdētāja vietniece

**Mārtiņš Svirskis**, LBAS eksperts tautsaimniecības jautājumos

**Jānis Mucenieks,** LBAS pārstāvis, LAB “Enerģija” priekšsēdētājas vietnieks

PROTOKOLĒ: EM Analītikas dienesta ekonomiste Agnese Rožkalne.

*Sanāksmi sāk plkst. 12:00.*

**Sanāksmes darba kārtība:**

* Darbnespējas lapu regulējums un to administrēšana. Ziņo EM.

**Darbnespējas lapu regulējums un to administrēšana**

Ziņotājs: *E.Valantis.*

Izsakās: *V.Valainis, D.Jakaite, E.Baldzēns, K.Gorkšs, P.Leiškalns, G.Oškāja, G.Kokorevičs, A.Grīnfelde*

*E.Valantis* iepazīstina ar EM kompromisa piedāvājumu darbnespējas lapu apmaksai (skatīt 1. pielikumu), kas ir pārrunāts arī ar LM. Priekšlikums paredz, ka darbnespējas lapas 1. dienu neapmaksā, 2. un 3. dienu apmaksā 60% apmērā no darba algas, un to apmaksā darba devējs, no 4. līdz 8. dienai 70% apmērā turpina apmaksāt darba devējs, savukārt no 9. dienas, kamēr slimo, apmaksā 75% apmērā no valsts budžeta. Atzīmē, ka nākts pretī komersantiem – valsts uzņemtos apmaksāt papildus vienu dienu, ko šobrīd sedz darba devējs.

*D.Jakaite* uzsver, ka LM neatbalsta darbnespējas lapu apmaksas vēl vienas dienas pārņemšanu no sociālās apdrošināšanas iemaksām, jo tas nozīmē, ka tas arī būtu uz darbinieka rēķina - cilvēks saņemtu nedaudz mazāk slimības pabalstā. LM būtu gatava diskutēt par slimības naudas, ko izmaksā darba devējs, pārskatīšanu un ir nosaukusi savu redzējumu zemākai robežai iespējamajiem procentiem.

*E.Baldzēns* pauž LBAS nostāju par piedāvāto kompromisu (skatīt prezentāciju 2. pielikumā). Norāda, ka LBAS iebilst kompromisa piedāvājumam, jo uzskata, ka darba devēja un darba ņēmēja intereses nav sabalansētas, sociālās garantijas darbiniekiem tiek samazinātas, ieguvēji no izmaiņām būtu vienīgi darba devēji. Atzīmē, ka jau šobrīd 3 dienas (t.sk., sestdiena un svētdiena - dienas, kad darbinieks nestrādā) no pirmajām deviņām dienām netiek kompensētas. Vērš uzmanību uz zaudējumiem, kas rastos, ņemot vērā EM piedāvātās izmaiņas.

*E.Valantis* skaidro, ka par bērnu slimības dēļ ņemtām vecāku slimības lapām plānots saglabāt esošo kompensācijas procentu apmēru (80%) no darba algas. To netiek piedāvāts mainīt.

*K.Gorkšs* uzsver, ka Latvijā slimības lapas izmaksā dārgāk, nekā tas ir kaimiņvalstīs. LDDK ir analizējusi slimības lapu regulējumu Lietuvā un Igaunijā, un uz tā balstoties, sagatavojusi savu piedāvājumu, par ko diskutēts arī iepriekšējās sanāksmēs. Atbalsta to, ka tiek palielināta valsts iesaiste darbnespējas lapu apmaksā, jo tas valsti motivētu uzlabot veselības aprūpes kvalitāti un pieejamību, kā arī uzraudzīt darbnespējas lapu izsniegšanu. Rosina arī vērtēt paradumus, kā darbnespējas lapas tiek ņemtas, un piedāvā saglabāt vēl vienu papildu dienu uz darba ņēmēju rēķina. Lai mazinātu šo administratīvo slogu, piedāvā izlīdzinātu procentuālo atvietojumu, kas padarītu darbnespēju lapu aprēķinu daudz vienkāršāku. Vienlaikus jāveicina koplīgumu slēgšanu. Koplīgumos iespējams atrunāt atšķirīgu darbnespējas lapu apmaksas kārtību. LDDK prezentācija pievienota 3. pielikumā.

*E.Baldzēns* norāda, ka LBAS ir piedāvājusi 2. un 3. dienu kompensēt valstij (darba devējiem attiecīgi paņemot 9. un 10. dienu), tad valsts, iespējams, vairāk pārbaudītu, cik pamatoti izsniegtas darbnespējas lapas. Ja šāds piedāvājums darba devējiem liktos pieņemams, par to varētu diskutēt.

*G.Oškāja* uzsver, ka svarīgi ir izvērtēt iemeslus darbnespējas lapām. Atzīmē, ka vairākkārt ir aicinājuši pieaicināt diskusijās gan Veselības ministrijas, gan Veselības inspekcijas pārstāvjus. Pieaug arodslimību skaits, nelaimes gadījumu skaits. Šie jautājumi būtu jāskata kompleksi. Kritiski vērtē kompensācijas apmēru 60% no darba algas, tam būs sekas, ka cilvēks slims nāks uz darbu. Piekrīt, ka ir gadījumi, kad negodprātīgi ņem slimības lapu, taču pieļauj, ka to, iespējams, varētu izskaust stingrāk uzraugot darbnespējas lapu izsniegšanu.

*A.Grīnfelde* aicina jautājumu izdiskutēt kopīgi visām NTSP apakšpadomēm, pieaicinot arī Veselības ministriju, lai jautājumu izskatītu vispusīgi, ne tikai no darba devēju konkurētspējas aspekta.

*E.Valantis* informē, ka Veselības ministrija bija aicināta uz sarunu, bet atteica. Piedāvā darbnespējas lapu apmaksas jautājumu turpmāk skatīt nodokļu reformas ietvaros. Pieļauj, ka varētu būt vieglāk atrast kompromisu, ja šo jautājumu skatītu kompleksi kopā ar nodokļiem.

**KITSA nolemj:** EM precizēt kompromisa piedāvājumu darbnespējas lapu apmaksai un piedāvāt jautājumu iekļaut izskatīšanai Nodokļu darba grupā.

*Sanāksmi slēdz plkst. 13:05.*

Pielikumā:

1. EM darbnespējas lapu apmaksas kompromisa piedāvājums.
2. LBAS prezentācija.
3. LDDK prezentācija.

|  |  |  |
| --- | --- | --- |
| Sanāksmes vadītājs:  |  | E.Valantis |
|  |  |  |
| Protokolētājs: |  | A.Rožkalne |

|  |
| --- |
| Saskaņots: |
|  |  |  |
| LBAS pārstāvis |  | LDDK pārstāvis |